Små to timer før AaBs kamp mod Esbjerg på Aalborg Stadion lørdag eftermniddag landede den polske landsholdsangriber Marek Saganowski i Aalborg Lufthavn. Men han må vente med sin debut. - Det er for tæt på, så vi turde ikke tage chancen, siger AaBs pressechef Brian Andersen. Marek Saganowski er lejet for resten af efteråret af den engelske klub Southampton. Han fik spilletid i alle Polens kampe ved europamesterskaberne tidligere i år. Angriberen ventes klar for AaB i den meget vigtige kvalifikationskamp til Champions League på onsdag mod Kaunas.

Referat:
AaB får ikke polsk landsholdsspiller med i lørdagens superligakamp